2009-ben bronzérmet szerzett a szlovén csapat tagjaként a U-21-es világbajnokságon, ahol tíz mérkőzésen 44 gólt ért el. Részt vett a 2015-ös világbajnokságon, valamint a 2016-os Európa-bajnokságon és olimpián. A 2020-as férfi kézilabda-Európa-bajnokságon negyedik helyen végzett a szlovén válogatottal, az Izland elleni középdöntős mérkőzésen kilenc gólt lőtt, valamint tíz gólpasszal segítette csapattársait, a középdöntő álomcsapatába is beválasztották.